als_Latn dik_Latn sag_Latn
Gudenus: Austria duhet të shqyrtojë njohjen e Kosovës
Vala e emigrantëve nga Kosova, me të cilët po ballafaqohet Evropa perëndimore është dëshmi që pavarësia e Kosovës dhe njohja e saj ishte gabim, ka thënë zëvendësshefi i Partisë austriake të Lirisë, Johan Gudenus duke shtuar se SHBA-ja si përkrahës i pavarësisë do të duhej të merrte përgjegjësinë për këtë, raporton KTV.
Në një njoftim ai theksoi se Kosova nuk është rajon lufte më, po megjithatë mijëra njerëz ndodhen para kufijve të Austrisë.
Lidhur me këtë shefi i grupit të deputetëve të kësaj partie në parlamentin austriak, theksoi se duhet të shqyrtohet arsyeja përse kaq shumë njerëz po ikin nga një shtet, që pohohet të jetë funksional. Gudenus tha se kjo krijesë, nuk është në gjendje të mbijetojë si shtet i pavarur.
“SHBA-ja tashmë ka për detyrë që të pranojë emigrantët nga Kosova sepse ajo është sy shpirtëror dhe gjeostrategjik i atij shteti andaj duhet të marrin përgjegjësinë”, tha Gudenus.
Njëkohësisht përmendi se kapaciteti i Austrisë për pranimin e emigrantëve është i tejkaluar dhe se nëse pranon refugjatë ekonomikë si kosovarët atëherë nuk do të mund të ndihmojë ata që vërtet kanë nevojë.
Lidhur me këtë ai kërkoi që të ndërpritet zbatimi i marrëveshjes së Schengenit dhe të futet sërish kontrolli i kufijve.
als_Latn als_Latn als_Latn als_Latn als_Latn als_Latn als_Latn